Primo querulabantur parochiani de Sommeris contra dominum Michaelem, curatum ibidem, quod habuisset certas pauperes personas suspensas a sacramento confessionis, que persone non fuerunt ibi nominate. Item quidam Olaus Kwris in Lahcdis obiit absque sacramentis ecclesie propter eius negligenciam, quod vocatus non venit priusquam die sequenti de sero; et pro ista negligencia excusauit se dominus Michael postea in Sommeris mediante juramento istorum duorum: Petrus Lahyadost, Siwrdh Susw. Item quidam Eskillus Lappe mendicus, portatus ante domum cuiusdam rustici, in qua audiuit confessiones in quadragesima, noluit sibi ministrare sacramenta ecclesiastica neque eius confessionem audire. Testes: Henric Hadlalast, Henric Pusula. Item quidam Laurencius Kultula mortuus est absque sacramentis; tamen dixit dominus meus, quod audiuit confessionem eius in extremis. Item quidam Petrus Lille cum vxore sua mortuus est absque sacramentis ecclesie in ebdomada penosa. Item quidam peregrinus mortuus est in parochia, qui jacuit inhumatus donec canes deuorabant brachium ipsius usque ad humeros, Predicte querele fuerunt postea examinate in Sommeris dominica post exaltacionis sancte crucis. Petrus Pwsy obiecit domino Michaeli quod supradictus Olaus Kwris decessit absque sacramentis ecclesiasticis. Defecit in probacione; soluet vj marcas pro emenda. Item dominus Michael ad xl marcas domino meo propter quendam Eskillum Lappe et eius heredibus; soluet iij marcas secundum leges patrie. Petrus Pwsylan, Henricus Pellulast et Marcus Kymmolast, quilibet ad vj marcas, quia defecerunt in probacione. Dixerunt, quod quidam Laurencius Kultula obiit absque sacramentis. Henricus Herky et Henricus Oynas ierffwi, quilibet ad vj marcas pro periurio. Henricus Pölle propter inportunos clamores ad iij marcas. Henricus Pellolast, Petrus Pwsy, Henricus Oynas jærffwj eo, quod facile deposuerunt querelas pro parte cuiusdam Petri Lille, quilibet ad vj marcas. Henric Herky pro mendacio ad vj marcas, et dominus Michael ad vj marcas eo, quod calcauit uxorem eius in quodam conflictu, facto in curia ipsius. Henricus Oynas iærffwi ad iij marcas pro inportunis clamoribus, et dominus Michael purgabit se manu xij quod non percusserit eum die pasche dando sibi septem wlnera sanguinea. Super lite et contencione, que vertitur inter dominum Michaelem et Marcum Kymmolast presertim de xij vlnis burellj taliter diffinitum fuit, quod certi parochiani inter eos deberent computare. Henrik Herky pro inportunis clamoribus ad iij marcas. Petrus Pwslan proposuit causam alterius non rogatus neque requisitus, ad xl marcas. Henricus Oyna iærwist bellauit die natiuitatis Mariæ, ad iij marcas. Henricus Pellulast accusauit dominum Michaelem, quod noluit audire confessionem uxoris sue; defecit in probacione ad iij marcas, et Marcus Kymmolast socius suus similiter ad iij marcas. Infrascripta villagia decetero subiacebunt ecclesie Sommaris. Ex parrochia Vskila Vnum mi- liare ad Sommeris,